លោកពូពៅ សុខា គាត់បានកើតនៅក្នុងភូមិកោះក្របី ជាទឹកដីដែរសំបូរទៅដោយដំនាំ ហើយក្រុមគ្រួសាររបស់គាត់គឺជាអ្នកដែលធ្វើរបបចំការ ហើយក៏មានធ្វើស្រែចំការផងដែរ ហើយបងប្អូនជីដូនជីតាក៏ធ្វើចំការផងដែរ ។ បងប្អូនរបស់លោកពូបានស្លាប់នៅក្នុងរបបសង្គ្រាម ឥឡូវគាត់នៅសល់តែ២នាក់បងប្អូនទេ ។ដូ​នតាគាត់បានស្លាប់នៅក្នុងរបបសង្គ្រាមប៉ុល ពតដោយសារការអត់ចំនីអាហារហើមចេញទឹកហើយស្លាប់ ។

ការសំភាសន៍របស់លោកពូ​ពៅ សុខា

អ្នកដែលសំភាសន៍ឈ្មោះ ញ៉ែម សុគន្ធា អ្នកដែលត្រូវគេសំភាសន៍ឈ្មោះ ពៅ សុខា

ក៖ជាដំបូងនាងខ្ញុំសូមថ្លែងអំណរគុណដល់លោកពូដែលអោយញ៉ុមសំភាសន៍អំពីជីវប្រវត្តិរប ស់លោកពូនាងខ្ញុំឈ្មោះញ៉ែម សុគន្ធា ជាអ្នកសំភាសន៍អំពីជីវប្រវត្តិរបស់លោកពូនៅក្នុងថ្ងៃនេះ ពួកយើងសំភាសន៍នៅក្នុងខែកុម្ភៈឆ្នាំ២០១៨ ការសំភាស​ន៍នេះមានទីតាំងស្ថិតនៅក្នុងភូមិកោះ ក្របី សង្កាត់ព្រែកថ្មី ខណ្ឌច្បារអំពៅ រាជធានីភ្នំពេញ ប្រទេសកម្ពុជា​ ហើយអញ្ចឹងញ៉ុមសូមចាប់ផ្តើមសំភាសន៍អំពីជីវិតរបស់លោកពូដែលមានដូចតទៅហ្នឹង។ អ៊ីចឹងពូសូមប្រាប់ឈ្មោះពេញរបស់ពូ?

ខ៖ ពៅ សុខា។

ក៖ ពៅ សុខា!!អញ្ចឹងលោកពូសំរាប់ឆ្នាំនេះលោកពូមានអាយុប៉ុន្មានហើយ?

ខ៖៥៣។

ក៖៥៣ឆ្នំាហើយ អញ្ចឹងលោកពូសំរាប់ឈ្មោះលោកពូមានអ្នកណាហៅក្រៅអីទៀតទេ?

ខ៖ហៅក្រៅហៅប៉ូច។

ក៖ពូប៉ូច!!ចា៎ តែមួយហ្នឹងទេហី?ប៉ូត ឬក៏ប៉ូច?

ខ៖ប៉ូច។

ក៖ប៉ូចហ្នឹងហើយច្បាស់ហើយ ជាងារអ្នកណាគេដាក់អោយវិញពូ?

ខ៖មា្តយឪពុក។

ក៖តាំងពីទូចមកម៉ងហេ??ខ៖បាទ!!ក៖អ៊ីចឹងលោកពូសំរាប់លោកពូកើតនៅក្នុងថ្ងៃខែឆ្នំាណាដែរ?

ខ៖ហ៊ីដូចភ្លេចហើយ ចាំតែឆ្នាំខ្មែរ។

ក៖ឆ្នាំខ្មែរឆ្នាំអីគេវិញពូ?

ខ៖ឆ្នាំម្សាញ់។

ក៖ឆ្នាំម្សាញ់ !!ពូកើតជំនាន់សម្តេចឬក៏កើតក្នុងជំនាន់សង្គ្រាមឬក៏ម៉េចដែរ?

ខ៖កាលហ្នឹងជំនាន់សម្តេចដែរតែនៅទូច។ក៖ចា៎!!ខ៖កើតនៅទូចកាលហ្នឹងវាដឹងក្តីអាយុ៦ ៧ឆ្នាំគេចាប់ផ្តើមធ្វើសង្គ្រាម។ក៖ចា៎!!ខ៖តិចៗៗរហូតដល់អាយុប្រហែលជា៩ឆ្នំាមិត្តចេញពីហ្នឹងទៅការវ៉ៃទៅ កាលទៅច្បារអំពៅ ចេញពីច្បារអំពៅប្រហែលជាអត់បានកន្លះឆ្នាំផងបកពីណោះមកវិញមកកោះក្របីដដែល។ក៖ចា៎!!ខ៖បានចូលខ្មែរក្រហមហ្នឹង។ក៖ចា៎!!ខ៖ខ្មែរក្រហមបែកម៉ែបែកឪចូលអង្គភាពហ្នឹងទៅខ្ទង់ប្រហែលជា១០ ១១ឆ្នាំអីហ្នឹង។

ក៖អ៊ីចឹងប្រហែលជាលោកពូកើតនៅឆ្នាំ១៩៦៩ ឬមួយក៏៦៨ហ្នឹងពូហេ?

ខ៖ហ្នឹងហើយប្រហែលប៉ុណ្ណឹង។

ក៖កើតខែប៉ុន្មានចាំទេ?

ខ៖អត់អត់ចាំទេ។

ក៖អត់ចាំទេហេ??

ខ៖បញ្ជីជាតិក្នុងបញ្ជីជាតិមាន!!

ក៖ក្នុងបញ្ជីជាតិបានមានហេ??

ខ៖បាទ!!ក៖អ៊ីចឹងពូសំរាប់លោកពូមានអាយុ៥៣ឆ្នាំហើយ។អ៊ីចឹងសំរាប់លោកពូវិញលោកពូមានបងប្អូនប៉ុន្មាននាក់ហើយ?

ខ៖កាលប៉ុល ពត៣នាក់ស្លាប់អស់ម្នាក់សល់២បងប្អូន។

ក៖សល់២នាក់បងប្អូន បងស្រីគឺជាប្អូនរបស់ពូទេអ៊ីចឹង?

ខ៖ពៅគេ!!

ក៖ចា៎អ៊ីចឹងបងប្អូនមាន៣នាក់ទាំងអស់ទាំងស្លាប់មួយ?

ខ៖ទាំងអស់៥ហ្ហ៎!!រាស្រ្តនិយមហ្នឹងជំនាន់ហ្នឹង!!ក៖ចា៎!!ខ៖មុនសង្គ្រាមដែរ ទឹមចូល។ក៖ហ៊ីៗ!!ខ៖បើយើងនិយាយពីរឿងអាពត៣នាក់កើតនៅជំនាន់អាពតហា៎!!

ក៖ចា៎!!កើតបានឆ្លងហ្នឹងសម័យហ្នឹង!!ខ៖បាទ!!ក៖លោពូទាំង៥នាក់ហ្នឹង ទាំងស្លាប់ទាំងរស់ហ្នឹងតើពួកគាត់ឈ្មោះអីគេខ្លះលោកពូចាំទេ?

ខ៖ពុកឈ្មោះតែយ៉ាន់ ពៅ តែមួយហ្នឹង!!

ក៖ហ្នឹងហើយ ប៉ុន្តែឈ្មោះបងប្អូនទាំង៥នាក់របស់ពូហា៎តើពួកគេឈ្មោះអីគេពីបងគេរហូតដល់ពៅគេ?

ខ៖ញ៉ុមបងគេ។

ក៖ពូបងគេ?ខ៖ហ្នឹងហើយ!!ក៖ចា៎!!ឈ្មោះសុខា ?

ខ៖ហ្នឹងហើយ។

ក៖ដល់ពេលបន្ទាប់ពូ?

ខ៖ពៅ សុខខៃ ពៅ សុខខុន។ក៖ចា៎!!ខ៖ពៅស្រីអូន មួយទៀតបានគេហៅពៅ ស្រីធុក។

ក៖ស្រីធុក?

ខ៖ហ្នឹងហើយ ស្លាប់បាត់ហើយ។ខ

ក៖ចា៎អ៊ីចឹងតែ៥នាក់ហ្នឹងទេពូណោះ?

ខ៖ហ្នឹងហើយ។

ក៖អ៊ីចឹងពេលគាត់នៅរស់សព្វថ្ងៃ៣នាក់?

ខ៖២នាក់។

ក៖២នាក់តែ២នាក់បងស្រីទេ?

ខ៖ហ្នឹងហើយ។

ក៖ដល់ពេល៣នាក់ទៀតស្លាប់នៅសង្គមរាស្រ្តនិយមខ្លះ?

ខ៖២នាក់។

ក៖២នាក់?

ខ៖បែកអាពតស្លាប់ម្នាក់។

ក៖បែកហើយបានគាត់ស្លាប់មែនហេ?

ខ៖ឈឺអត់អីមើលអត់ថ្នាំពេទ្យមើល!!ក៖ហ្ហ៎!!ខ៖គ្រុនឈាម។ក៖អូយ!!ខ៖យើងមានពេទ្យឯណាជំនាន់ហ្នឹង!!ក៖ចា៎!!ខ៖បែកខ្មែរក្រហមរកអីស៊ីមិនបានផង។

ក៖ហ្នឹងហើយ។តែបែកហើយគួរតែមានអីហូបហើយពូមែនទេ??

ខ៖មានតើ តែយើងអត់មានពេទ្យហា៎ មានតែពេទ្យវៀតណាមហ្នឹង។ក៖ហ្ហ៎!!ខ៖ដល់តែយើងឈឺបានមិនមែនងាប់តែយើងណា គេក៏ងាប់យើងក៏ងាប់ ឈឺអាគ្រុនឈាមហ្នឹងមានថ្នាំឯណាមើល!!

ក៖ហ្នឹងហើយ !!បងប្អូនញ៉ុមស្លាប់ដោយសារគ្រុនឈាមមួយដែរ៦នាក់ស្លាប់អស់ម្នាក់ហើយដោយសារគ្រុនឈាមហ្នឹងហ្ហ៎!!ហើយពេលញ៉ុមនៅពីទូចហ្នឹងក៏អ៊ីចឹងដែរពូអើរគ្រុនឈាមខ្លាំងតែចេះយកទៅពេទ្យទាន់ដោយសារឥឡុវវាមានពេទ្យគន្ធបុប្ផាហ្ហ៎ពូ កាលញ៉ុមនៅទូចហ្ហ៎!!

ខ៖តែវាជឿនលឿនពេទ្យច្រើនហើយ។ក៖ចា៎!!ខ៖ជំនាន់ហ្នឹងមានមកពីណា!!មានតែចាស់ៗដាក់ស្លឹកននោងអោយជាមួយជន្លេនអីចេះតែហូបទៅណាស់!!អ៊ីចឹងទៅអ្នកណាអត់ជំងឺហ្នឹងជាទៅអ្នកណាគេ ជំងឺអាគ្រុនឈាមហ្នឹងស្លាប់ទៅ វាអត់មានពេទ្យមានអីណាទៅជួសឈាមណា!!ក៖ចា៎!!ខ៖ថ្នាំខ្មែរចេះតែដាក់ព្រាវៗទៅ។

ក៖ហ្នឹងហើយ អ្នកណាគេគ្រុនពោះវៀនអីហ្នឹងទៅវាជាជាមួយថ្នាំហ្នឹងទៅណាស់ តែអាណាគ្រុនឈាមហ្នឹងមើលមិនត្រូវស្លាប់ទៅ។

ក៖ដូចមួយហ្នឹងតាមព្រេងសំណាងពូណោះ?

ខ៖ចុះជំនាន់ហ្នឹងយើងទឹមតែបែកមួយខែពីរខែហ្នឹង យើងទឹមប្រមូលបងប្អូនមកហ្នឹងនៅតាមផ្ទះ។

ក៖ហ៊ីៗ!!ខ៖ឈឺទៅមានថ្នាំណា!!ក៖ចា៎!!ខ៖គេអត់ទាន់បង្កើតសាលាបង្កើតពេទ្យអីផងហ្នឹង!!

ក៖ពេលហ្នឹងទឹមបែកមកភ្លាមៗពូហេ?ខ៖ហ្នឹង!!ក៖ខ្ទង់ប្រហែលជា៨០(១៩៨០)។

ខ៖៨០(១៩៨០)៨០ជាងហ្នឹង!!យើងមកឧបមាយើងនៅអង្គភាពណាៗ មករកម៉ែឪទៅណាស់!!

ក៖ចា៎!!ខ៖ហើយជួបជុំទឹមតែបាន២ ៣ខែឈឺឈឺទៅស្លាប់។

ក៖ទៅអត់ឈឺនៅក្នុងជំនាន់ប៉ុល ពតមកឈឺនៅឈឺអាពេលបែកហើយណេះវិញ!!

ខ៖ហ្នឹង។ក៖អ៊ីចឹងពូសំរាប់អនុស្សាវរីយ៍របស់ពូជាមួយនឹងបងប្អូន តើពីក្មេងមកពូបានធ្លាប់ធ្វើអីគេខ្លះជាមួយបងប្អូនដែរ?

ខ៖មានសូវអីគ្រាន់តែថាមើលប្អូន ឪពុកម្តាយអោយមើលប្អូន។

ក៖ចា៎ ភាគច្រើនលែងអីគេជាមួយគាត់ដែរ?

ខ៖ភាគច្រើនលេងជិតខាងអី។

ក៖ល្បីអីគេដែរចូលចិត្តលេងពូ?

ខ៖ភាគច្រើនបុ្រសៗលេងគប់វង់អី បិតពួន លេងលោតអន្ទាក់អីអ៊ីចឹងទៅណាស់!! ឆ្កឹះកៅស៊ូទៅណាស់!!

ក៖ឆ្កឹះកៅស៊ូដែរ?

ខ៖បាទលេងទៅជាមួយគេ។

ក៖បងប្អូនលោកពូតើមួយណាដែលលោកពូស្និតស្នាលជាមួយជាងគេ?

ខ៖ញ៉ុមកាលបងប្អូនស្លាប់នៅទូចៗហើយបើស្និតស្នាលហ្នឹងទាំងអស់ហ្នឹងនិយាយរួមបើគេស្លាប់ទៅអស់ហើយ។ក៖ចា៎!!ខ៖ដល់ពេលគេនៅរស់ស្និតស្នាលទៅណាស់ដល់ប្អូនស្លាប់បែកអាពតហើយស្លាប់ហ្នឹងក៏ស្និតស្នាលដែរ ធ្វើម៉េចដែរបានតែប៉ុណ្ណឹងជួបគ្នា។ក៖ចា៎!!ពេលពូពេលបងប្អនដំបូងពូគាត់ស្លាប់ហ្នឹងគឺពេលហ្នឹងពូនៅទូចដែរហេ?

ខ៖នៅតូចអាយុ៥ ៦ឆ្នាំហ្នឹង។

ក៖អ៊ីចឹងពូបងគេ?

ខ៖បងគេ។

ក៖អ៊ីចឹងប្អូនស្លាប់នៅទូចៗមែនទែន?

ខ៖ទូចហ្នឹង អាយុប្រហែលជា៣ខួប១ខែ ស្លាប់៣នាក់។ក៖ចំ!!ខ៖តាមញ៉ុមដឹងហា៎!!

ក៖ដោយសារជំងឺឬក៏ដោយសារអីគេពូ?

ខ៖មិនដឹងអត់ដឹងដែរ។ក៖ចា៎!!ខ៖ស្លាប់បងមួយហើយបានបងក្រោយនិយាយរួមបាន៧ថ្ងៃអីហ្នឹងជំនាន់ហ្នឹងស្លាប់មួយទៀត !!

ក៖ហ៊ីងាប់ហើយហើយម៉ែម៉េចទៅអារម្មណ៍នោះ!!

ខ៖មានអីគាត់រៀងខូចចិត្តទៅណាស់!!ដល់មកអាពតទៅបែកកូនបែកចៅទៅ គាត់នៅភូមិហ្នឹង!!ក៖ចា៎!!ខ៖មកមើលក្មេងៗហា៎!!គាត់ទៅកសិដ្ឋានទៅកន្លែងគេកិនអង្ករកិនអីហ្នឹង!!ក៖ចា៎!!ខ៖បានអាចុងអង្ករហ្នឹងចេះតែដាំអោយហូបទៅណាស់!!លួចលាក់អ៊ីចឹងទៅ។

ក៖ចា៎!!មានអីចាំអនុស្សាវរីយ៍ជាមួយប្អូនៗទេពូ?

ខ៖អនុស្សាវរីយ៍មានអីមានតែជំនាន់អាពតហ្នឹង ជិតដិតដល់យើងបែកចេះតែនឹកទៅណាស់។ក៖ចា៎!!ខ៖ចេះតែនឹកទៅយប់ឡើងយើងចេះតែលួចមកឪពុកម្តាយ ឪពុកណោះនៅសែ្រកអំពិល វត្តស្រែកអំពិលហ្ហ៎!!!ក៖ហ៊ីៗ!!ខ៖យើងដើរមកនៅតាមផ្លូវហ្នឹង២ នាក់៣នាក់ចេះតែលួចមកទៅជួបម៉ែទៅគាត់ធ្វើអីអោយហូបទៅជិតភ្លឺយើងទៅវិញទៅណាស់។ក៖ចា៎!!ខ៖ទៅដេកវិញទៅមិនបានឃើញមុខប្អូនផង។

ក៖គេតាមអត់ទាន់។

ខ៖ទូចមួយហ្នឹង។

ក៖បងស្រីពេលនៅក្នុងជំនាន់ប៉ុល ពតអាយុប៉ុន្មានឆ្នាំពូ?ប្អូនពូ?

ខ៖ជំនាន់អាពតប្រហែល២ខួប។

ក៖អ៊ីចឹងគាត់អត់ដឹងពិបាកផងហ្នឹង។

ខ៖អត់ទេ អត់ទេ។

ក៖តែមានតែពូទេដឹងពិបាកណោះ?

ខ៖ហ្នឹងហើយ។

ក៖ចា៎ អ៊ីចឹងលោកពូសំរាប់ប្អូនលោកពូនៅផ្ទះជាមួយលោកពូដែរឥឡូវ?

ខ៖អត់ទេគាត់បែក។

ក៖បែក?

ខ៖មានគ្រួសារហើយហើយ។

ក៖តែនៅដីជាប់គ្នាពូណោះ?

ខ៖មួយកំនាត់ម្នាក់។

ក៖ដីហ្នឹងជាដីកេរ្តិ៍ម៉ែចែកអោយឬក៏ម៉េចដែរលោកពូ?

ខ៖ដីហ្នឹងកេរ្តិ៍តាំងពីសង្គមចាស់!!ក៖ហ្ហ៎!!ខ៖ដល់យើងបែកលន់ នល់គៀរទៅយើងឡើងទៅភ្នំពេញទៅបកមកពីភ្នំពេញពីខ្មែរក្រហមមកនៅដីហ្នឹងដដែល។

ក៖ហ្ហ៎អត់ចង់ផ្លាស់ប្តូរទៅលំនៅទៅណា៎??

ខ៖អត់ទេ ដីពីដើមធំណាស់ ណោះធ្លាក់ដល់បឹងអីហ្ហ៎!!!ក៖ចា៎!!ខ៖ដល់ឥឡូវអង្គការគេកាត់ចែកអោយក្បាល១០ ១០ម្នាក់ទៅ។

ក៖ក៏ទទួលយកតាមគេចែកអោយហ្នឹងទៅ!!ខ៖បាទ!!ក៖ពូកើតស្រុកកំណើតពូកើតមកនៅក្នុងភូមិឃុំអីគេដែរ?

ខ៖នៅកោះក្របី។

ក៖នៅកោះក្របីហ្នឹងដែរ?ខ៖បាទ!!ក៖តែពេលមុនវាមិនមែនជាភ្នំពេញទេមែនទេពូ?

ខ៖អត់ទេ។

ក៖នៅភូមិកោះក្របីឃុំអីគេដែរពូ?

ខ៖ឃុំព្រែកថ្មីស្រុកកៀនស្វាយ ខេត្តកណ្តាល។

ក៖ពេលមុននៅកៀនស្វាយទេនេះហ្ហ៎!!

ខ៖ហ្នឹងហើយស្រុកកៀនស្វាយខេត្តកណ្តាល។

ក៖ចា៎!!ដល់ពេលឥឡូវ?

ខ៖កាត់ចូលក្រុង។

ក៖គេកាត់ប៉ុន្មានឆ្នាំហើយពូរដ្ឋបាល?

ខ៖ចូលក្រុងប្រហែលជាមួយអាណត្តិហើយ។

ក៖មួយអាណត្តិហើយ ហូយូរដែរហើយអ៊ិចឹងហេ?

ខ៖យូរដែរហើយ៥ ៦ឆ្នាំហើយ។

ក៖គេពង្រីកក្រុងអ៊ីចឹងទៅពូណោះ?

ខ៖គេពង្រីកដល់យើងហួសចំការវំាងទៀត!!

ក៖អត់ស្គាល់ផង។

ខ៖ចំការវាំងឆ្ងាយដែរតើ!!

ក៖ចា៎ ពូដីនៅលើនេះនៅលើកោះឬក៏នៅអីគេពូ?

ខ៖គេហៅកោះក្របីទឹកដីកោះស្លាកើត កោះធំណាស់!!ក៖ចា៎!!ខ៖កោះនេះមួយកែលទៅដល់ទន្លេមេគង្គហ្ហ៎!!ក៖ហ៊ីៗ!!ខ៖គេហៅទឹកដីកោះស្លាកើត កោះអន្លង់ចិនហ្នឹង។

ក៖ចា៎!!អន្លង់ចិនមានដាច់អីទៅទៀតទេ ហីដីជាប់គ្នាតទៅរហូតពូ?

ខ៖ដាច់ប្រហែលជា២ គីឡូដី៣គីឡូដីបានកោះគរ ភូមិកោះគរទៀត។

ក៖កោះគរហ្នឹង!!ពូជិះពីហ្នឹងទៅរហូតគឺដេញដល់ណាដល់ណីម៉ងហេ??ជិះពីអាផ្លូវមុខនោះហ្ហ៎??

ខ៖អាហ្នឹងជិះទៅដល់វៀតណាម។

ក៖ហូ!!ជិះផ្លូវ។

ខ៖ទៅដល់វៀតណាម។

ក៖ទៅដល់វៀតណាម?

ខ៖ហ្នឹងហើយ។

ក៖អូ!!ទៅត្រង់រហូតតាមទន្លេហ្នឹងម៉ងហេ?

ខ៖សម្តេចហ៊ុន សែនធ្វើទៅដល់វៀតណាម សម្តេចហ៊ុន សែនធ្វើស្ពានជាមួយវៀតណាមមួយកំណាត់ម្នាក់។

ក៖គេហៅស្ពានអីគេវិញពូ?

ខ៖ស្ពានមិត្តភាពអី ញ៉ុមមិនដែលទៅផង ឃើញតែក្នុងទូរទស្សន៍។

ក៖បើមិត្តភាព មានតែកម្ពុជាវៀតណាមហ្នឹងហើយ។

ខ៖ធ្វើសហការគ្នាជាមួយវៀតណាម។ក៖ចា៎!!ខ៖មួយកំនាត់ម្នាក់។

ក៖ចា៎អ៊ីចឹងលោកពូចូលដល់ជីវិតរបស់លោកពូជាមួយឪពុកមា្តយវិញតើម្តាយរបស់លោកពូគាត់ឈ្មោះអីគេដែរ?

ខ៖ អៀង សង។

ក៖គាត់នៅមានអាយុជីវិតនៅសព្វថ្ងៃ?

ខ៖ស្លាប់ហើយហ្នឹង។

ក៖គាត់មូលហេតុអីបានគាត់ស្លាប់ដែរលោកពូ?

ខ៖ជំងឺកាលហ្នឹងជំងឺកាលហ្នឹងគាត់លើសឈាមតាមមើល។

ក៖លើសឈាម??គាត់ទឹមតែស្លាប់មកជំនាន់ឥឡូវហ្នឹងមកដែរ?

ខ៖ឥឡូវហ្នឹងដែរ តែយូរហើយ ៨០(១៩៨០)ប្រហែលជា៨៤(១៩៨៤)៨៥(១៩៨៥)។ក៖ចា៎!!ខ៖កាលហ្នឹងជំនាន់ហ្នឹង ៨០ជាង(១៩៨០)។

ក៖គាត់ស្លាប់ប៉ុន្មានឆ្នំាហើយពូ?

ខ៖៨០(១៩៨០)មកដល់ឥឡូវច្រើនដែរ ២០ឆ្នាំ!!

ក៖៨០(១៩៨០)ជាង ២០ឆ្នាំជាង ពេលយាយស្លាប់ហ្នឹងអាយុប៉ុន្មានវិញពូចាំទេ?

ខ៖អត់ចាំទេ។

ក៖ពូចាំថ្ងៃខែឆ្នាំកំណើតរបស់យាយទេ?

ខ៖អត់ អាពតយកហែកដុតចោលអស់ហើយ ប្រវត្តិគាត់អីហ្នឹង។

ក៖ពេលហ្នឹងអើរ ពេលមានពូគាត់នៅក្មេងៗដែរតើហីពេលនៅក្នុងជំនាន់ប៉ុល ពត?

ខ៖គាត់នៅក្មេងដែរហ្នឹង ខ្ទង់ប្រហែលជា៥០ ៥០ជាងហើយ។

ក៖ច្រើនដែរ តែពូអត់ចាំថ្ងៃខែឆ្នាំកំណើតរបស់ម្តាយ?

ខ៖អត់!!

ក៖គាត់កើតនៅឯណាវិញពូ?

ខ៖គាត់អ្នកកោះក្របីហ្នឹង។

ក៖អ្នកនៅកោះក្របីហ្នឹងដែរ?

ខ៖ហ្នឹង ហើយឪពុកញ៉ុមអ្នកនៅព្រែកថ្លឹង។

ក៖ហ្ហ៎!!ហ៊ីនៅជិតព្រែកហូរដែរ ព្រែកថ្លឹង។

ខ៖នៅព្រែកថ្លឹង បងប្អូនគាត់មួយកំនរនៅព្រែកហូរ លក់កូនឈើលក់អីហ្នឹង!!

ក៖ចា៎!!

ខ៖ឈ្មោះយាយកែវអីនៅជិតគល់ស្ពានហ្នឹង!!

ក៖អត់ អត់ស្គាល់ !!អ៊ីចឹងលោកពូសំរាប់ម្តាយរបស់លោកពូហា៎តើគាត់ជាមនុស្សចរិកម៉េចដែរ ពូអាចរៀបរាប់ពីគាត់មើល!!

ខ៖គាត់ស្លូតបូតណាស់ អត់មានកោងកាចជាមួយអ្នកណាទេ!!ក៖ចា៎!!ខ៖អ្នកភូមិច្រើនតែរាប់អានគាត់អ៊ីចឹងទៅណាស់!!ក៖ហ៊ីៗ!!!ខ៖ពេលល្ងាចៗអ៊ីចឹងច្រើនតែចាស់ៗមកអង្គុយលេងហូបស្លាម្លូរអីហ្នឹងពីដើមអ៊ីចឹង។ក៖ចា៎!!ខ៖ជួនកាលគាត់ទៅអង្គុយលេងនៅផ្ទះគេទៅម៉ោង៤ ម៉ោង៥អីល្ងាច!!

ក៖ហ្នឹងហើយ។

ខ៖តែគ្រាន់តែថានៅអាពតចង់ជួបម៉ែចង់ជួបកូនអត់។

ក៖អត់បានទៀត?

ខ៖អត់បាន !!គាត់ចង់ជួបយើងយើងគេច!!

ក៖ម៉េចអ៊ីចឹងវិញ?

ខ៖ដឹង!!! វាបំប៉នបំពាក់យើងអោយយើងខ្មាសម៉ែឪម៉េច ទល់មុខគ្នាគ្រាន់តែឃើញពួកគាត់នាំគ្នាគេចផុតអ៊ីចឹងហា៎!!

ក៖ហា!!ទៅនេះ??

ខ៖នឹកនឹក។ក៖នឹក?ខ៖ហ្នឹង តែអត់ទេឃើញគេច។

ក៖រត់ម៉ង?

ខ៖ហ្នឹងហើយ។ក៖ហ៊ី!!ខ៖ដល់មកពិចារណាឥឡូវ បើកកុំគេចគេយកគាត់ទៅកសាង អីយកទៅដាក់ឃុំឃំាងអីទៅ។ក៖ហ៊ីៗ!!ខ៖ហើយដឹងម៉េចដូចធម្មជាតិអោយយើងគេចម៉ងហា!!ក៖ហ៊ីៗ!!ខ៖ភាគច្រើនគឺអ៊ីចឹងម៉ង!!

ក៖គ្រប់ក្មេងអ៊ីចឹង?

ខ៖ហ្នឹងហើយ គាត់ថាអាអូន អាអូន តែភាគច្រើនច្រើនតែគេច!!តែដល់យកមកពិចារណាឥឡូវធម្មជាតិអោយយើងគេច គេចពីគាត់កុំអោយអង្គការគេចាប់កំហុសអីណាស់!!ក៖ចា៎!!ខ៖ដល់ពេលគិតពិចារណាទៅបើ!!

ក៖សំណាងវិញទៅពូហេ?

ខ៖ហ្នឹងហើយ!!សំណាងវិញ!!មែនតើ ខ្លាចធ្វើអោយយើងគេចតែម្តង ដល់យើងយកមកពិភាគឥឡូវហា៎!!ក៖ចា៎!!ខ៖ហ្ហ៎អ៊ីចឹង ចរិកធម្មជាតិ!!

ក៖ហើយពូសំរាប់ម្តាយរបស់ពូហា ដែលចំនុចកន្លែងណាដែលពូនឹកស្រណោះស្រលាញ់គាត់ជាងគេទៅ?

ខ៖ស្រណោះគាត់គ្រប់តែពេលវេលាហ្នឹងមានអីធ្វើអោយយើងពិបាកហូបចុកដេកពួនអីវាសុខស្រួលហា៎!!ក៖ចា៎!!ខ៖ទោះអត់ស៊ីមានស៊ីអីគាត់អោបក្រសោបយើងម៉ង!!ក៖ហ៊ីៗ!!ខ៖មិនអោយយើងតារាំងតារ៉ែយើងទេគាត់ ម៉េចអកុសល្យគាត់តិចពេកហា៎!!

ក៖ចា៎!! ពូពេលគាត់ស្លាប់ហ្នឹងម៉េចដែរអារម្មណ៍ស្រណោះស្រណោកម៉េចដែរពូ??

ខ៖ស្រណោះដែរហ្នឹង តែមិនដឹងធ្វើម៉េចបើធម្មតា ចេះតែនឹកឃើញធម៌ព្រះធម្មតា។

ក៖ផ្លូវនៃលោកិយពូណោះ?

ខ៖ម៉ែគេម៉ែយើង ម៉ែគេស្លាប់មុនយើងផងម៉េចទៅ!!ក៖ហ៊ីៗ!!ខ៖យើងបានធំដែរវេទនាអីច្រើនជាងគេហា៎!!ក៖ហ៊ីៗ!!ខ៖ខ្លះនៅទូចស្លាប់ទៅវេទនាណាស់ ខ្លះពីអាពតអាហ្នឹងវេទនាស្លាប់។

ក៖ទាល់តែកាត់ទៅអ៊ីចឹងហើយពូណោះ!!បើអ៊ីចឹងហ្នឹងនៅស្រណោះ។

ខ៖វិលវល់ ពិបាក។ក៖ចា៎!!ខ៖ហើយដល់ពេលចូលឆ្នាំអីពួកវាហ្នឹងនឹកឃើញតែគេបងប្អូនច្រើនចេះតែហ៊ីអញបើអញមានបងប្អូននៅរស់ជុំគ្នាវិញហ៊ី​ សប្បាយណាស់ក្មួយៗមកជួបជុំគ្នាអ៊ីចឹងហា៎!!ក៖ចា៎!! ខ៖ដល់យើងមានតែ២នាក់បងប្អូនគេទៅលេងស្រុកគ្រួសារគេទៅយើងនៅតែឯង!!

ក៖ហ្នឹងហើយ។

ខ៖អានិតតើ!!

ក៖ចុះជីដូនមួយៗអត់នេះទេ?

ខ៖មួយកំនរហ្នឹង។

ក៖ហ្ហ៎បាននៅជិតៗនេះដែរហេ?

ខ៖ម្តុំអីហ្នឹងសុទ្ធតែជីដូនមួយ។

ក៖ចា៎!!លោកពូម្តាយលោកពូដើម្បីចិញ្ចឹមជីវិតហើយក៏ដូចជាចិញ្ចឹមលោកពូពេលជំនាន់មុនមកគាត់ធ្វើអីគេខ្លះដើម្បីចិញ្ចឹមពូ?

ខ៖ធ្វើចំការ ធ្វើចំការនៅផ្ទះ។

ក៖ចា៎ ដាំអីគេខ្លះពូនៅនេះ?

ខ៖ពីដើមដាំម្លូរខ្លះ ដាំល្មុត ចំការល្មុត ចំការក្រូច!!ក៖ហ៊ីៗ!!ខ៖តាមញ៉ុមដឹងណាស់!!ក៖ចា៎!!ខ៖ចិញ្ចឹមគោ ខែធ្វើស្រែធ្វើស្រែ ធ្វើស្រែទៅ។

ក៖នៅនេះធ្វើស្រែដែរ?

ខ៖ធ្វើធ្វើតាំងពីសង្គមហ្ហ៎​ ដល់ឥឡូវគេឈប់ធ្វើហើយ។

ក៖ហ្នឹងហើយគេដាំដាំតែដើមមៀនដើមអីវវិញ។

ខ៖ចាក់ដីដាំ។ពីដើមនៅហ្នឹងអី ឃើញសុទ្ធតែក្រូចហ្នឹងអត់ឃើញថ្ងៃអីទេ!!

ក៖ក្រូច?

ខ៖ក្រូច ល្មុត។

ក៖អូ!!តែតាមពិតបើសិនជាកាប់ពេល កាប់អាពេលគេកាប់ចោលទាំងអស់ហ្នឹងមកជំនាន់យើងមកឥឡូវហើយឬក៏ជំនាន់មុខ?

ខ៖លន់ នល់។

ក៖គេកាប់ចោលអស់?

ខ៖ធ្វើសង្គ្រាមគេ ទាហានគេកាប់ធ្វើអុសលក់ទៅណាស់។ក៖ហ៊ី!ខ៖ហើយផ្លូវហ្នឹងគេឈូសដឹកគ្រាប់ធ្វើសង្គ្រាមហា៎!!ក៖ហ្ហ៎!!ខ៖ទៅដល់អ្នកតាវំាងហ្ហ៎!!ផ្លូវហ្នឹងកុំអីអត់បានទេផ្លូវហ្នឹង លន់ នល់ឈូសធ្វើសង្គ្រាមតើ!!

ក៖អ៊ីចឹងផ្លូវហ្នឹងយូរណាស់ហើយហ្នឹង?

ខ៖តាំងពីលន់ នល់ហ្ហ៎ យើងចេញទៅហ្នឹងគេឈូសឈូស!!ក៖ហ៊ីៗ!!ខ៖ហ្នឹងសុទ្ធតែចំការល្មុតហ្នឹង។

ក៖ចា៎!!បើទុកដល់ឥឡូវក៏នេះដែរ ដោយសារល្មុតអាយុវែងសឹងអីហើយហ្នឹងពូ?

ខ៖ហ្នឹងទុកឥឡូវហូបមិនទាន់ផង ពីដើមខ្វះអីចាស់ៗ គ្រប់ជ្រកហ្នឹង!!ក៖ចា៎!!ខ៖ខែធ្វើស្រូវ ធ្វើស្រូវពេញជង្រុក គោ ដំនាំគាត់ខួបប្រាំងខួបវស្សា ។

ក៖ហ្នឹងហើយ។

ខ៖ខ្វះអីហូប។ ដល់ឥឡូវមនុស្ស ពីដើមផ្ទះមួយៗហ្នឹង ខ្លាចចង់ងាប់ ដល់ឥឡូវអត់ទេល្មមនៅ តែគ្រាន់តែថាឥឡូវវាដូចពីដើមអ៊ីចឹងចរិកមនុស្ស !!ក៖ហ៊ីៗ!!ខ៖តាមញ៉ុមសំគាល់មើលហ្ហ៎!!ចេះស្រលាញ់គ្នា។ក៖ចា៎!!ខ៖អ្នកដទៃទឹមមកអីហ្នឹងគេធ្វើបុណ្យទានគេមានរវល់អីហ្នឹងហៅទៅយើងទៅ ទោះគេស្លាប់អីហ្នឹង ទៅវិញទៅមក ។

ក៖ហ្នឹងហើយ។

ខ​៖ហ្ហ៎ហ្នឹងដូចរបបពីដើមដែរ។ក៖ចា៎!!ខ៖ស្រុកហ្នឹងស្រួល ទៅលើតិចទៀតមិនមែនចេះវ៉ាយតំលៃអីទេ គ្រាន់តែថាពិបាកបន្តិច។

ក៖រញ៉ែរញ៉ៃពូហេ?

ខ៖រញ៉ែរញ៉ៃក្មេងៗ មកនេះក្មេងៗវាអត់សូវហ៊ានខូចទេ!!

ក៖ចា៎ នៅណោះជក់ម៉ាជក់អីច្រើនពូហេ?

ខ៖ជក់។និយាយរួមជាពិសេសចាស់ៗគាត់ដូចអត់សូវមានសីលធម៌ហា៎!!ក៖ហ៊ីៗ!!ខ៖នៅនេះអត់។

ក៖អ្នកនៅខាងស្អីគេពូ ចំពុះក្អែកពូហេ?

ខ៖ចំពុះក្អែកយើងមិនសូវដឹងដែរឥឡូវ។ក៖ចា៎!!ខ៖ដឹងនៅកោះក្របីលើហ្ហ៎!!

ក៖ហ្នឹងហើយ។

ខ៖ហ្នឹងវាដោយមនុស្សទេមួយហ្នឹងតែភាគច្រើនចាស់ៗនិយាយទៅក្មេងៗវាអត់សូវស្តាប់ហា៎!!ក៖ហ៊ីៗ!!ខ៖ហ្នឹងមកពីយើងអត់សូវមានសីលធម៌ហា៎!!!ក៖ចា៎!!ខ៖មកនេះទៅនិយាយទៅក្មេងវាចេះស្តាប់អាហ្នឹងបានថាអាហ្នឹងយើងមានសីលធម៌ចាស់ៗ!!ក៖ចា៎!!ខ៖អ៊ីចឹងអាការអប់រំចិត្តហ្នឹងចេះអធ្យាស្រ័យគ្នាទៅវិញទៅមកទៅ។

ក៖ម្នាក់ៗចេះតែល្អជាមួយគ្នាអ៊ិចឹងទៅពូណោះ?

ខ៖អ៊ីចឹងបានថាគេអ្នកមកចង់ទិញគេទិញហា៎ដី។

ក៖ចា៎ ញ៉ុមឃើញនៅនេះញ៉ុមចង់នៅនេះណាស់ពូ ញ៉ុមឃើញមានដើមឈើដុះអីច្រើនមានដើមមៀន។

ខ៖តិចទៀតគេអភិវឌ្ឍន៍ផ្លូវហ្នឹង កំពុងអភិវឌ្ឍន៍ហា៎!!ក៖ចា៎!ខ៖ដាក់ដីអី វាទំនប់ពីប៉ុល ពតហា៎!!ដល់ឥឡូវគេស្រាវជ្រាវយកវិញហិ!!ឥឡូវសង្កាត់គេបូមខ្សាច់ហើយដាក់រហូតដល់លោកតាវំាងហ្ហ៎!! ណេះគេធ្វើបុកឡើងទៅរង្វង់មូលហ្ហ៎!!ស្ពាន!!ក៖ចា៎!!ខ៖អានេះនៅផ្លូវកណ្តាលទេ!!

ក៖ចា៎!!តាមពិតនៅក្រោយណោះសុទ្ធតែបឹងមែនទេពូ?

ខ៖ឥឡូវគេបូមខ្សាច់ដាក់ហើយហ្នឹង។

ក៖ចា៎ឡើងពេញ។

ខ៖រកតែព្រលិតស៊ីអត់បានផងឥឡូវ។

ក៖ត្រកួន ព្រលិតអីលុបចោលអស់ហើយ។

ខ៖អស់ ក្តាម ខ្យងអីចប់ហើយ។

ក៖ចា៎អភិវឌ្ឍន៍អស់ហើយ ដល់តែទៅឆ្ងាយឆ្ងាយអីវ៉ាន់ហ្ហ៎!!

ខ៖តិចទៀតហ្នឹងសុទ្ធតែផ្ទះល្វែងអស់។ក៖ចា៎!!ខ៖លែងបានស្គាល់បឹងព្រលិតបឹងត្រកួនអីហើយ។

ក៖ហ្នឹងហើយ ញ៉ុមគិតថាគេចាក់ធ្វើបុរីម៉ងនៅខាងក្រោយហ្នឹង!!

ខ៖ នេះសុទ្ធតែធ្វើផ្ទះល្វែង។ក៖ចា៎!!ខ៖ឥឡូវកូនកូនហ៊ុន សែនមកអភិវឌ្ឍន៍ណោះកន្លែងព្រំប្រទល់នេះស្រុកកៀនស្វាយហ្ហ៎!!ក៖ចា៎!!ខ៖ក្រុងត្រឹមណាអភិវឌ្ឍន៍បូមដីចាក់រាប់ហិចតាមានធ្វើអី!!

ក៖ចា៎អ៊ីចឹង មិញពូឥឡូវចូលដល់ឪពុកវិញម្តង មិញម្តាយហើយហើយ អ៊ីចឹងតើឪពុកលោកពូគាត់ឈ្មោះអីគេដែរ?

ខ៖យ៉ាន់ ពៅ។

ក៖ឥឡូវគាត់ម៉េចដែរឥលូវ?

ខ៖គាត់នៅរស់តើ!!គាត់ធ្វើអាចារ្យរាល់ថ្ងៃ ។

ក៖តែម្តាយស្លាប់យូរណាស់ហើយ?

ខ៖យូរណាស់ហើយ។

ក៖តែឪពុករស់នៅដល់សព្វថ្ងៃ?

ខ៖ហ្នឹងហើយ។

ក៖ចា៎!!អ៊ីចឹងគាត់អត់មានយកប្រពន្ធអីទៀតណាពូហី?

ខ៖អត់ គាត់អត់ព្រមយក។

ក៖ស្រលាញ់តែប្រពន្ធហ្នឹងតែមួយ។ឥឡូវគាត់អាយុប៉ុន្មានហើយលោកតា?

ខ៖ ៧៧។

ក៖អ៊ីចឹងឆ្នាំ២០១៨គាត់អាយុ៧៧ឆ្នាំ អ៊ីចឹងបើសិនជាអ្នកណាចង់ដឹងថ្ងៃខែឆ្នាំកំណើតរបស់គាត់ដកទៅដឹងតាមហ្នឹងហើយ។

ខ៖ហ្នឹងហើយ។

ក៖អ្នកស្រុកមកពីណាដែរពុកលោកពូ?

ខ៖គាត់នៅព្រែកថ្លឹង។

ក៖នៅខាងតាខ្មៅណោះវិញ ហេស្រុកកណ្តាលស្ទឹង!!

ខ៖ហ្នឹងហើយ។

ក៖ចា៎ខេត្តកណ្តាល នៅជិតវត្តហ្នឹងម៉ងពូហេ?

ខ៖ឆ្លងស្ទឹង ។

ក៖ឆ្លងស្ទឹង ហ្នឹងហើយ។ឥឡូវកាត់ចូលភ្នំពេញហើយពូ!!

ខ៖ចូលភ្នំពេញហើយ ចូលខណ្ឌដង្កោអាហ្នឹង។

ក៖ហ្នឹងហើយពូនៅហ្នឹងឥឡូវដីសាហាវណាស់។

ខ៖ហ្ហ៎ឥឡូវដីថ្លៃៗណាស់។

ក៖ពូនៅជិតផ្លូវ៦០ម៉ែត្រហ្ហ៎!!

ខ៖ហ្នឹងហើយ។

ក៖អ៊ីចឹងវាជិតជិតភ្នំពេញខ្លាំងម៉ងហ្ហ៎!!

ខ៖គៀក!!ឥឡូវគេអភិវឌ្ឍន៍មកគៀកជាងនេះទៅទៀត។

ក៖ហ្នឹងហើយគៀកខ្លាំងម៉ងហា!!ហើយដីមួយៗត្រូវប៉ានខ្លាំងណាស់។

ខ៖បងប្អូននៅហ្នឹងសុទ្ធតែម្នាក់ៗសុទ្ធ២០០០០ ៥០០០០ដុល្លារហ្ហ៎ឥឡូវ។

ក៖ហើយគេមានអីនេះខ្លះទេ?

ខ៖យើងនៅតែយើងទៅ គ្រាន់តែរាប់អានគ្នាមក!!សុទ្ធតែជីដូនជីដូនមួយ។

ក៖គេអត់មានអោយអីខ្លះទេអី?

ខ៖អត់ទេ។

ក៖បងប្អូន!!អត់ចិត្តល្អបានលុយទាំងម៉ឺនទាំងម៉ឺនអត់ចែកគា្នអីបន្តិចបន្តួច។

ខ៖គេជួយកូនគេដែរ។ក៖ចា៎!!ខ៖បានច្រើនហើយយកមកបែងចែកសាខាវិញមើលវាតិចៗម្នាក់ដែរហ្នឹង។ក៖ចា៎!!!ខ៖ខ្លះទៅកូន៤ ៥អីទៅបានមកតិចៗម្នាក់ហ្នឹងមើលទៅគ្នាទិញដីទៅវិញផ្ទះទៅវិញទៅ បានតែម៉ានៅហ្នឹង អារឿងមានបានច្រើនអីវាមិនអត់ទេ!!

ក៖ចា៎!!ឪពុកលោកពូឥឡូវគាត់ជាអាចារ្យ?ខ៖ហ្នឹង!!ក៖ហ្នឹងហើយហើយពេលមុនមកគាត់ធ្វើការអីគេខ្លះលោកពូ?

ខ៖ពីមុនគាត់ធ្វើតែចំការហ្នឹង ធ្វើអី ពីដើមមកគាត់បានម្តាយញ៉ុមមកគាត់ធ្វើចំការធ្វើអីទៅ។ក៖ចា៎!!ខ៖ធ្វើអីគេធ្វើតែចំការ។

ក៖ហើយអើរគាត់មានធ្វើការងាររដ្ឋអីអត់ពូ?រៀនអីវ៉ាន់មក?

ខ៖ការរៀនគាត់រៀន គាត់រៀនបានច្រើន។

ក៖តែអត់ធ្វើការទៅធ្វើចំការវិញ?

ខ៖អត់។

ក៖តែដោយសារអ្នករៀនច្រើនៗនៅពីសង្គមចាស់ហា៎សុទ្ធតែអ្នកខ្លាំងៗដែរហ្នឹងពូណាស់!!

ខ៖គាត់ចេះច្រើនដែរតើ!!ក៖ចា៎!!ខ៖បារាំងអី!!

ក៖ហ៊ី!!មិនធម្មតារបស់គាត់ដែរអ៊ីចឹង!!

ខ៖ហ្នឹងហើយ។

ក៖អ៊ីចឹងពូគាត់ជាមនុស្សដែលមានចរិកម៉េចដែរឪពុករបស់ពូកាចស្លូតម៉េចដែរ?

ខ៖ស្លូត។

ក៖ស្លូតដែរ??

ខ៖ស្លូត!!ហ៊ីតែច្រៀក៏អត់ចេះច្រៀងដែរ!!ចាស់ៗនិយាយថាហ៊ីពុកហ្អែងរាអាពត តែហួចមិនហួចផង តែដល់ឥឡូវធ្វើអាចារ្យចេះស្មូតចេះអី។

ក៖ចេះស្មូតទៀតឥឡូវ?

ខ៖ចេះស្មូត ព្រំជើងគ្រែហ្នឹង ចេះតែទៅហើយ។

ក៖ពូចំនុចកន្លែងណាដែលស្រលាញ់ឪពុកខ្លាំងជាងគេ?

ខ៖ស្រលាញ់គាត់ត្រង់តែគាត់ស្លូត!! គាត់មិនចេះរករឿងអ្នកដទៃ អត់ មិនដែរទេ។

ក៖ចា៎ ពូដូចពីក្មេងមកអ្វីដែលពូចាំពីគាត់ជាងគេអីគេទៅ?

ខ៖ចាំអីគេចាំគាត់!!

ក៖ពូមានដែលគាត់ធ្វើអីគេមួយអោយថាចាំនៅក្នុងជីវិតអីអត់?គាត់ដូចធ្លាប់ទៅណាមួយឬក៏នាំពូទៅណាមួយនាំទៅណា?

ខ៖នាំទៅទៅផ្ទះបងប្អូនគាត់ហ្នឹងទៅ។

ក៖នៅព្រែកថ្លឹង។

ខ៖តែគ្រាន់តែអនុស្សាវរីយ៍ដែលគាត់ធ្វើបាបញ៉ុមវ៉ៃ​ អត់!!!

ក៖អត់មានម៉ងហេ?

ខ៖អត់ទេ។

ក៖ដឹងតែពីស្លូតម៉ងហេ?

ខ៖ហ្នឹងហើយ ដូចថាគាត់មិនសូវមាត់មិនសូវករដល់ពេលគាត់និយាយមានចិត្តសាស្រ្តអប់រំហា៎!!!ក៖ចា៎!!ខ៖អ៊ីចឹងយើងអាទទួលបានយើងស្តាប់គាត់ ។ក៖ហ៊ី!!ខ៖អត់មានហ្អែងអញអត់ដែលមានហា៎!!!!តាំងពីដឹងមកគាត់អត់មានជេរ(មិនល្អ)មួយម៉ាត់!!

ក៖មិនដែលចេះជេរកូនអីមួយម៉ាត់?

ខ៖អត់!!ដល់មកខ្លួនឯងក៏អ៊ីចឹងដែរ!!

ក៖ហ្នឹងហើយ។

ខ៖មិនដែលជេរមិនដែលវ៉ៃកូនទេ។

ក៖ចា៎មែនតើពូការអប់រំហា៎ ដល់ពេលគ្រួសារខ្លះគិតតែពីជេរកូនហា៎!!កូនអត់ចង់នៅជាមួយ ញ៉ុមអីវ៉ាន់ហ្នឹង បើសិនជាម៉ែពុកញ៉ូមអីគាត់ជេរគាត់អីញ៉ុមអ់តនៅជាមួយម៉ង ប៉ុន្តែដោយសារគាត់ឪពុកម្តាយញ៉ុមគាត់ដូចពូអញ្ចឹង អត់ចេះជេរកូនអត់ចេះម៉េចទេបើថាប្រាប់គឺប្រាប់ទូន្មានអីអោយធម្មតាដល់ពេលហ្នឹងកូនស្តាប់ទៅ បើជេរ!!

ខ៖កូនចាំមើលយើងហ្នឹង។

ក៖ហ្នឹងហើយ។

ខ៖ចាំមើលតែឪពុកម្តាយតើ!!ក៖ចា៎!!ខ៖តែបើកភ្នែកឡើងមកជេរតាមហ្នឹងហើយ ស្តាប់តាមតាវា!!

ក៖ចា៎ហ្នឹងហើយ!!

ខ៖ថ្ងៃក្រោយវាជេរហា៎ តែវាលេងជាមួយគ្នាវាជេរហើយ!!ក៖ចា៎!!ខ៖ហើយដល់គាត់លេងជាមួយគេជេរគេ ថាជេរគេបាបអ៊ីចឹងទៅណាស់ អ៊ីចឹងទៅ។

ក៖ហ្នឹងហើយ។

ខ៖ញ៉ុមចេះតែធ្វើតាមគាត់ទៅ។ក៖ចា៎!!ខ៖និយាយល្អប្រដៅអីខ្លះអ៊ីចឹងទៅណាស់!!

ក៖ហ្នឹងហើយ។

ខ៖ខ្លះអត់ទេ ងាកជេរងាកជេរដល់អ៊ីចឹងកូនវាមើលតាមហ្នឹងហើយ ដឹងក្តីមកអនុស្សាវរីយ៍ជាមួយគាត់មិនដែលអី! មិនដែលធ្វើបាបកូន ហើយអ្នកដទៃមិនដែលផងឃើញគាត់!!

ក៖ហ្នឹងហើយ។

ខ៖គ្មានទេហើយមិនជឿសួរអ្នកស្រុកហ្ហ៎!!!

ក៖ហ្នឹងហើយ។អ៊ីចឹងរាល់ថ្ងៃគាត់រស់នៅហ្នឹង​វត្តហ្នឹងម៉ងឬក៏គាត់ត្រលប់មកវិញ?

ខ៖អត់ទេនៅជាមួយប្អូន។

ក៖នៅជាមួយប្អូនស្រីពូ?

ខ៖គាត់នៅវត្ត!!

ក៖ទៅវិញទៅមកនៅហ្នឹងវត្តអ៊ីចឹងទៅ។

ខ៖សុំសីលគាត់ទៅ។ក៖ហ្ហ៎!!ខ៖សុំសីលហើយគាត់មកផ្ទះ ធ្វើការផ្ទះធម្មតា។

ក៖គាត់នៅដាំចំការដាំអីដដែលតើពូហេ??ខ៖ហ្នឹង!!ក៖តែពិលទេពូឪពុក?

ខ៖មានអីនៅធម្មតាហ្នឹង។

ក៖គាត់អត់សូវឈឺយូរប៉ុន្មានណាដែរតើពូហេ?

ខ៖ឈឺម្តង ២ដង ធ្ងន់ៗណាស់ឈឺ។

ក៖គាត់ឈឺជំងឺអីគេវិញពូ?

ខ៖ដំបូងគាត់ឈឺម្តង កាលឆ្នំា៨០(១៩៨០) ៨៣ ៨៤(១៩៨៣ ១៩៨៤) ហ្នឹងពោះវៀនដុះខ្នែង។

ក៖ចា៎!!ខ៖ដល់សារក្រោយជំងឺទូទៅ ទឹកនោមឈាមហា៎!!

ក៖អូយសាហាវ។

ខ៖នោមឈាមហើយបងប្អូនកូនក្មួយអីហ្នឹងចេះតែនាំគ្នាមើលទៅ កាល់ម៉ែត្រទៅពេទ្យរុស្សីអីជាទៅ រស់សព្វថ្ងៃពេលហ្នឹងគេសូត្រធម៌ហើយហ្នឹង។

ក៖ហេងវិញ អាយុមិនទាន់អស់មិនទាន់ស្លាប់ពូ!!

ខ៖ហ្នឹងហើយ។

ក៖អ៊ីចឹងពូចូលដល់ជីដូនជីតារបស់ពូវិញម្តង ឥលូវនិយាយពីខាងឪពុកមុនសិន តើយាយរបស់លោកពូខាងឪពុកគាត់ឈ្មោះអីគេវិញ?

ខ៖ ឈ្មោះ យាយអោក សម អោក។

ក៖សម អោក!!ឥឡូវគាត់ស្លាប់បាត់ហើយហី?

ខ៖ស្លាប់ហើយ។

ក៖ស្លាប់តាំងពីជំនាន់ណាពូចាំទេ?

ខ៖ឆ្នាំ៩០ជាង(១៩៩០)។

ក៖ហ្ហ៎ទឹមបែកពីអាពតដែរ?

ខ៖អត់ទេឥឡូវហ្នឹងដែរហ្នឹង!!

ក៖៩០ជាងដែរ ??

ខ៖ហ្នឹងហើយ។

ក៖បែកអាពត១០ឆ្នាំជាងមក ។

ខ៖ហ្នឹងហើយ ៩០ ៩៥ ៩៦(១៩៩៥ ១៩៩៦)។

ក៖ហើយពេលគាត់ស្លាប់ហ្នឹងអាយុប៉ុន្មានវិញពូ?

ខ៖អាយុគាត់ខ្ទង់៩០ជាងជិត១០០ហ្ហ៎!!

ក៖ហូ!!អាយុវែងអ៊ីចឹងពូ?

ខ៖ហ្នឹងហើយអាយុវែងតើមានទួត!!

ក៖ហើោយគាត់មកពីស្រុកណាវិញ?

ខ៖គាត់នៅព្រែកថ្លឹងហ្នឹង។

ក៖ព្រែកថ្លឹងហ្នឹង!!

ខ៖ព្រែកថ្លឹងហ្នឹង ស្រុកកំណើតរបស់គាត់។

ក៖មានទួតទៀតហេពូ?

ខ៖ទួត អត់ទេអត់ទាន់ទេ។

ក៖អត់ទាន់ទេហេ?

ខ៖ហ្នឹងហើយ។ក៖ចា៎!!ខ៖ឪពុកម្តាយយាយអត់ទាន់ទេ គាត់ស្លាប់ ស្លាប់តាំងពីមិនទាន់កើតណោះហ្នឹង។

ក៖ចា៎ អញ្ចឹងតើយាយរបស់លោកពូខាងឪពុកហ្នឹងគាត់គឺជាមនុស្សដែលម៉េចដែរ កាចឬក៏ស្លូតដូចពុកអ៊ីចឹង?

ខ៖ឮអ្នកស្រុកថាស្លូតៗ !!ក៖ចា៎!!ខ៖ដូចយាយញ៉ុមញ៉ុមទាន់អ៊ីចឹង ម្តាយឪពុកញ៉ុមគាត់ស្លូតហ្នឹងមានអីអ្នកស្រុកចូលចិត្តគាត់។

ក៖ភាគច្រើនឃើញគាត់ធ្វើអីគេដែរ ពេលដែលពូនៅជាមួយនឹងគាត់ហា៎??

ខ៖ គាត់អ្នកធ្វើស្រែ គាត់ធ្វើស្រែអ្នកនៅស្រែធ្វើស្រូវធ្វើអីទៅ !!ក៖ហ៊ីៗ!!ខ៖ពេលអាពតគេអោយគាត់មើលកុមារ។

ក៖គាត់ហេ?

ខ៖មើលប្អូនៗទូចៗហ្នឹងទៅ ពុកអាលែងទៅអង្គភាពហ្នឹង ហើយយប់បានគាត់មក។ក៖ហ៊ីៗ!!ខ៖ម៉ោង១០អីហ្នឹងបានប្រគល់អោយទៅម្តាយរបស់គេវិញអស់ទៅណាស់!!ក៖ចា៎!!ខ៖គាត់ចែកដីចែកផ្ទះអោយគាត់ដែរហ្នឹង ពេលជំនាន់អាពតហ្នឹង។

ក៖ពេលជំនាន់អាពតហ្នឹងពូនៅជាមួយយាយដែរហ្នឹងហីឃើញយាយដែរហី?

ខ៖អត់ទេញ៉ុមទៅអង្គភាព។

ក៖អង្គភាពផ្សេងៗគ្នាទាំងអស់អ៊ីចឹងទៅ?

ខ៖ហ្នឹងហើយ ទៅទាំងអស់ហ្នឹង!! និយាយរួមតែ២​ខែ៣ខែគេអោយតំរង់ជួរហើយអាណាខ្ពស់ជាងគេយកទៅហើយ។

ក៖អត់ខ្វល់អាណាអាយុប៉ុន្មានទេពូហី?

ខ៖អត់ទេអោយតែអាណាតំរង់ជួរខ្ពស់ជាងគេទៅហើយ យកទៅណោះ ញ៉ុមអត់ដែលបានទៅទេ ស្រែអំពិលអីហ្នឹងទៅហើយ អាហ្នឹងពួកកំលាំងស្រួចគេនោះ ។ក៖ហ៊ីៗ!!ខ៖លើកភ្លឺរែកដីហា៎!!!ក៖ចា៎!!ខ៖ហ្នឹងកាលនៅកុមារហា៎ ខែប្រាំងទៅណោះរោងចក្រថៃហ្គើរហ្ហ៎!!

ក៖ចា៎!!!ឆ្ងាយដែរ។

ខ៖ហ្នឹងហើយ​ បង់អង្គាញ់។

ក៖ចា៎!!អ៊ីចឹងពូសំរាប់តាម្តងតាឈ្មោះអីគេ ប៉ារបស់ឪពុករបស់ពូហេ?

ខ៖ជួប យ៉ាន់។

ក៖តាយ៉ាន់!!គាត់នៅ គាត់ស្លាប់បាត់ហើយហេហី?

ខ៖គាត់ស្លាប់តាំងពីញ៉ុមមិនទាន់កើតហ្ហ៎!! ក៖ហ្ហ៎!!ខ៖ជំនានសម្តេចណោះហ្នឹង។

ក៖ហើយអ្នកព្រែកថ្លឹងដែរអត់គាត់?

ខ៖ព្រែកថ្លឹង។

ក៖ព្រែកថ្លឹងដែរ។

ខ៖តែនៅភូមិណាអត់ដឹង។ក៖ហ្ហ៎!!ខ៖ដឹងតែគាត់មានគ្រួសារនៅព្រែកថ្លឹងហ្នឹង។

ក៖តែឪពុករបស់ពូមានដែលបា្រប់អីពីតាទេ?

ខ៖អត់ប្រាប់តែឈ្មោះ។

ក៖អត់មានដែលប្រាប់ថាតាម៉េចៗអីអត់ទេហី? ខ៖អត់!!ក៖ឥឡូវចូលដល់ម្តាយម៉ង ម៉េចខាងឪពុក ឪពុកចប់ហើយឥឡូវចូលដល់ខាងម្តាយរបស់លោកពូវិញតើយាយរបស់ពូខាងម្តាយគាត់ឈ្មោះអីគេវិញ?

ខ៖ឈ្មោះម្តាយញ៉ុមឈ្មោះ អៀង សង គាត់ឈ្មោះអៀង សួង បែបអ៊ីចឹងហើយអៀងសួង។

ក៖អៀង សួងតែម្តាយពូយកត្រកូលខាងម្តាយវិញ?

ខ៖អត់ទេ!!ម្តាយម៉ែគាត់ហ្នឹងហា៎!!

ក៖ហ្នឹងហើយ។តែយាយរបស់ពូគាត់ឈ្មោះអីគេវិញ?

ខ៖យាយសួន។

ក៖យាយសួន តែត្រកូល អៀងហីអត់ឬក៏អត់ទេ?

ខ៖អៀងហើយតាមមើល។

ក៖ប្រហែល!!

ខ៖ម្តាយដាក់អៀង សង។

ក៖ចុះដល់ពេលតាវិញ?

ខ៖តាអ់តស្គាល់!!ឈ្មោះអត់ស្គាល់ជីតា។

ក៖ជីតាឈ្មោះអីគេដែរពូ?

ខ៖ណាក់។

ក៖ណាក់!ហ្នឹងហើយ ឈ្មោះ។ឥលូវនិយាយពីយាយមុនសិន ពូកើតទាន់យាយទេ?

ខ៖អត់ទេ!!

ក៖អត់ចាំ?

ខ៖អត់ដឹង គាត់ស្លាប់តាំងពីញ៉ុមអត់ទាន់បានកើតផងហ្នឹងមើលទៅ។

ក៖ចា៎!!អ៊ីចឹងគាត់អ្នកស្រុកនៅណាវិញ?

ខ៖កោះធំ។

ក៖កោះធំ?

ខ៖ហ្នឹងហើយ។

ក៖ហើយបានមកនៅកោះក្របីនេះទៅ។ហើយម៉ែមានដែលនិយាយអីប្រាប់ពីយាយទេពូ?

ខ៖អត់ទេ កាលហ្នឹងញ៉ុមនៅទូចគាត់អត់បានប្រាប់ទេ ដល់ពេលសង្គ្រាមកើតមានឡើងចូលខ្មែរក្រហមបែកគ្នាទៅ បែកបែក គាត់អត់មានប្រាប់។

ក៖តែអត់ដឹងថាយាយស្លាប់នៅពេលណាអត់ដឹងទេហី?

ខ៖អត់។

ក៖មិនមែននៅក្នុងសង្គ្រាមអីណាពូហី?ហើយក៏នៅក្នុងរបបហ្នឹងដែរ?

ខ៖គាត់ប្រហែលជាស្លាប់ មិនទាន់មានសង្គ្រាមអីទេគ្រាន់តែវាចេះតែកាលហ្នឹងគេបិតឮសូរថាបិតផ្លូវពោធិ៍សាត់បាត់ដំបងអីហា៎!!ក៖ហ៊ីៗ!!ខ៖បិតអត់អោយ!!

ក៖ចេញចូល?

ខ៖ចេញចូល ចេញមកភ្នំពេញអី។

ក៖តែចូលដឹងតែងាប់ហើយ។ ពូពេលនៅជំនាន់សង្គ្រាមហ្នឹងដូចភ្នំពេញដូចស្ងាត់ជ្រងំម៉ងពូហេ??

ខ៖សង្គ្រាមនៅភ្នំពេញស្ងាត់តើ!!គេជំលៀសពីហ្នឹងទៅនាំគ្នាទៅនៅច្បារអំពៅហ្ហ៎!!អាណាគេទៅក្រោមទៅខ្មែរក្រហមទៅអាហ្នឹង លន់ នល់ ទៅអញ្ចេះ គេយកកន្លែងបាញ់គ្នាហា៎!!ហើយយើងទៅរស់នៅច្បារអំពៅ វាមនុស្សភាគច្រើននៅកន្លែងទីផ្សារអ៊ីចឹងម៉ង!!ក៖ចា៎!!ខ៖កាលមួយហឹកហ្នឹងវាជ្រួលជ្រាលវាហូប លុយច្រើនតែម្នាក់ៗថ្លៃរបស់។ក៖ហ៊ី!!ខ៖គុយទាវចាស់ៗថាមួយចាន៥០០០០អីវ៉ាន់ហ្ហ៎!! ហើយលុយសុទ្ធតែច្រកបាវហ្ហ៎មា្នក់ៗហ្ហ៎!!

ក៖ម្នាក់ៗចេញមកអស់ហើយហេលុយ?

ខ៖ចុះលឺសូរថាលុយអត់ចាយ!!ក៖ចា៎!!ខ៖មិនព៊ើត ទុកធ្វើអី!!

ក៖ចុះពូ តា តាមិញឈ្មោះអីវិញតាមិញ?

ខ៖ណាក់។

ក៖តាណាក់?

ខ៖ហ្នឹងហើយ។

ក៖ហ្នឹងហើយ ពូកើតទាន់គាត់ទេតា?

ខ៖ទាន់ គាត់ គាត់បួស។

ក៖បួសហេ??

ខ៖បួសនៅវត្តគល់ទទឹងហ្នឹងហិ!!ក៖ចា៎!!ខ៖ដល់គៀរពីហ្នឹងទៅគាត់អត់ទាន់សឹកទេ គា់តនៅវត្តច្បារអំពៅ។ក៖ចា៎!ខ៖ដល់តែខ្មែរក្រហមចូលស៊ុបសឹក អាពតអោយសឹកហា៎!!ក៖ហ៊ីៗ!!ខ៖ខ្មែរក្រហមអោយសឹក។

ក៖ហ្ហ៎ពេលហ្នឹងហេងហើយពូហីអត់សម្លាប់ពូហី??

ខ៖កាលហ្នឹងអត់ទាន់សម្លាប់ទេ។

ក៖តែយើងក៏អត់ដឹងគោលការណ៍គេដែរពូហេ?

ខ៖អត់ដឹង អត់ដឹងម៉េច!!ពេលថ្ងៃឃើញទាហាន ឃើញតែទាហានលន់ នល់ហ្នឹង ដល់យប់បានឃើញ ឃើញពួកខ្មែរក្រហមគេហ្នឹងហា៎!!

ក៖ចា៎ ហើយតាម៉េចដែរពូពេលឃើញតាតាចរិកម៉េចដែរ?

ខ៖ទេអត់ឃើញ!! ឃើញគាត់ស្លូតគាត់អ្នកបួសគាត់!!

ក៖ហ៊ីៗ ធម៌អារ្យសំតែធម៌ រកតែធម៌ ហ្នឹងហើយ។

ខ៖តែមកអាពតអត់អីហូប ឈឺស្លាប់ហើម។

ក៖អ៊ីចឹងគាត់ស្លាប់នៅក្នុងជំនាន់ប៉ុល ពតហ្នឹងដែរ?ដោយសារការអត់អាហារ!!

ខ៖ដោយសារការអត់អាហារ។

ក៖មិនមែនគេយកទៅសម្លាប់ចោលទេ?

ខ៖អត់ !!! ហើមចេញទឹកហ្ហ៎!!ក៖ហូយ!!ខ៖យើងអត់ជាតិស្ករអត់ជាតិអី!!

ក៖ហ៊ីៗ!!!ពេលជំនាន់ហ្នឹងដូចជាខ្វះអីទាំងអស់ហ្នឹងពូ!!មែនទេ?

ខ៖ខ្វះ អង្ករកន្លះខាំហ្នឹង !!ក៖ហ៊ី!!ខ៖មួយគ្រួសារ ហើយដល់អាកន្លះខាំហ្នឹងអត់បានទៀតហា៎!!យូរៗទៅ!!ក៖ចា៎!!ខ៖ទាន់ពោតទុំដែរ ពោតទុំមា្នក់៣មួយគ្រួសារហា៎!!ក៖ហ៊ីយ!!ខ៖យើងយកមកយើងកែច្នៃទៅ ផ្ទី ដំឡូង ចេក បានតែប៉ុណ្ណឹង។

ក៖ហ៊ីបានហូបប៉ុណ្ណឹងទៅ ។ពូមានចាំអីពីដូនតាអីទៀតអត់?

ខ៖អត់ទេ។

ក៖ចាំតែប៉ុណ្ណឹងទេពូហេ?

ខ៖ប៉ុណ្ណឹងព្រោះកើតអត់ទាន់គាត់ផង។

ក៖ចា៎ហ្នឹងហើយ អ៊ីចឹងអរគុណលោកពូសំរាប់ការនិយាយអំពីប្រវត្តិដូនតាក៏ដូចជាជីវិតរបស់ខ្លួនឯងបានខ្លះៗអ៊ីចឹងទៅណាស់ពូ!! ចា៎អ៊ីចឹងអរគុណច្រើនណាស់លោកពូ។